นิกเกอิปิดภาคเช้า 76.51 จุด ตลาดผิดหวังผลผลิตอุตสาหกรรมญี่ปุ่น
นิกเกอิปิดภาคเช้า 76.51 จุด ตลาดผิดหวังผลผลิตอุตสาหกรรมญี่ปุ่น
30 พ.ย. 2558

ดัชนีนิกเกอิตลาดหุ้นโตเกียวปิดภาคเช้าลดลงในวันนี้ โดยดัชนีนิกเกอิปิดภาคเช้าลดลง 76.51 จุด หรือ 0.38% แตะที่ 19,807.43 จุด เนื่องจากนักลงทุนวิตกกังวลเกี่ยวกับแนวโน้มเศรษฐกิจญี่ปุ่น หลังจากญี่ปุ่นเปิดเผยผลผลิตภาคอุตสาหกรรมที่เพิ่มขึ้นน้อยกว่าที่ตลาดคาดการณ์ไว้
กระทรวงเศรษฐกิจ การค้า และอุตสาหกรรมของญี่ปุ่นเปิดเผยในรายงานเบื้องต้นวันนี้ว่า ผลผลิตภาคอุตสาหกรรมเดือนต.ค.ปรับตัวขึ้น 1.4% จากเดือนก่อนหน้า แต่ผลผลิตภาคอุตสาหกรรมเดือนต.ค.ขยายตัวน้อยกว่าที่ตลาดคาดการณ์ไว้